તમને જણાવી દઈએ કે ભારતના ભૂતપૂર્વ રાષ્ટ્રપતિ ડૉ. સર્વપલ્લી રાધાકૃષ્ણનનો જનન્મદિવસ (5 સપ્ટેમ્બર) ભારતમાં શિક્ષકદિવસના રૂપમાં મનાવવામાં આવે છે. સર્વપલ્લી રાધાકૃષ્ણનનો જન્મ દક્ષિણ ભારતના તિરુત્તનિમાં થયો હતો જે ચેન્નઈથી 64 કિમી દૂર ઉત્તર-પૂર્વમાં છે. રાધાકૃષ્ણન આપણા દેશના બીજા રાષ્ટ્રપતિ હતા. રાજકારણમાં આવતા પહેલા તેમણે પોતાના જીવનના 40 વર્ષ અધ્યાપન ક્ષેત્રને આપ્યા હતા. સર્વપલ્લી રાધાકૃષ્ણનનું માનવુ હતુ કે શિક્ષક વિના વ્યક્તિ ક્યારેય પણ મંઝિલ સુધી પહોંચી શકતા નથી એટલા માટે વ્યક્તિના જીવનમાં એક શિક્ષક હોવો ખૂબ જ જરૂરી છે.